มีอะไรกะแฟน2ครั้งแล้วมีการกินยาคุมฉุกเฉินทั้ง2ครั้งไม่เกิน24ชั่วโมงใน1เดือน พอผ่านมาได้4-5วันเกิดอาการตกขาวมีสีเหมือนนม อยากทราบว่าเป็นเพราะยาคุมหรือไม่
สวัสดีค่ะตกขาวคือ สารเมือกที่ทำหน้าที่หล่อลื่นสร้างความชุ่มชื้นในช่องคลอด ปกติมักเป็นสีขาวใส ไม่มีกลิ่นเหม็น แต่อาจมีลักษณะแตกต่างไปในแต่ละคน และแต่ละช่วงของรอบเดือนค่ะ หากปริมาณมากขึ้น สีเปลี่ยนไป เกิดกลิ่นไม่พึงประสงค์ขึ้น มีอาการคัน มีเลือดออกระหว่างรอบเดือน มีอาการเจ็บบริเวณท้องน้อย หรือเจ็บขณะปัสสาวะ อาจเป็นสัณญาณบ่งบอกว่ามีความผิดปกติของระบบสืบพันธ์ เช่น การติดเชื้อ ไม่ว่าจะเป็นเชื้อรา เชื้อแบคทีเรีย หรือโรคติดเชื้อทางเพศสัมพันธ์อื่น อาจเกิดจากการแพ้ระคายเคืองต่าง ๆ ติ่งเนื้อบริเวณปากมดลูก เป็นต้นส่วนการรับประทานยาคุมกำเนิดแบบฉุกเฉินนั้น ทำให้ฮอร์โมนในร่างกายเปลี่ยนแปลง อาจส่งผลให้ตกขาวมีลักษณะเปลี่ยนได้ค่ะ แนะนำว่า หากยังมีอาการผิดปกติ ควรปรึกษาแพทย์ เพื่อรับการตรวจร่างกาย และอาจต้องตรวจเพิ่มเติมอื่น แล้วจึงให้การวินิจฉัยและการรักษาที่ถูกต้องเหมาะสมต่อไปค่ะ